Številka: 9001-0001/2019 - 305

Datum: 26. 1. 2022

**ZADEVA: POROČILO O DELU NADZORNEGA ODBORA OBČINE TRŽIČ ZA LETO 2021**

V skladu s 43. členom Statuta Občine Tržič (Uradni list RS, št. 19/2013 in 74/2015) je Nadzorni odbor Občine Tržič pripravil poročilo o delu in porabi sredstev za leto 2021.

V letu 2021 je Nadzorni odbor Občine Tržič (NO OT) izvedel naslednje aktivnosti:

1. **Seje Nadzornega odbora Občine Tržič in poraba sredstev občinskega proračuna**

NO OT je v letu 2021 opravil tretje polno leto delovanja v tem mandatu. Z delom v letu 2021 smo začeli 30. 1. 2021 s 26. sejo v tem mandatu, leto pa smo zaključili 15.12.2021 s 38. redno sejo v tem mandatu.

V letu 2021 smo večinoma izvedli oziroma smo vsaj pričeli s pregledi, ki so bili načrtovani v okviru rednega dela programa za leto 2021.

Delo je bilo opravljeno v skladu s pričakovanji, čeprav je bilo zaradi velikega obsega in drugih obveznosti članov NO OT pogosto težko uskladiti skupne termine. Člani smo večino dela opravili individualno izven terminov rednih sej.

Za leto 2021 je tako NO OT opravil 13 rednih sej in dve dopisni.

Za delovanje Nadzornega odbora v letu 2021 je bilo planiranih 13.400,00 EUR, porabljenih pa 13.218,27,00 EUR.

1. **Pripravljena poročila o izvedenih pregledih poslovanja oziroma nadzorih, ki so bila posredovana na Občinski svet in izvedene aktivnosti v skladu s programom dela NO OT**

* Poročilo o pregledu poslovanja podjetja Komunala Tržič d.o.o. za leto 2019 (6 ugotovitev, 3 priporočila);
* Poročilo o pregledu poslovanja Osnovne šole Bistrica za leto 2019 (9 ugotovitev, 4 priporočila);
* Pregled in seznanitev z Odlokom o proračunu občine Tržič za leto 2021;
* Poročilo o pregledu porabe občinskih sredstev za izvedena dela na območju gradu Gutenberg v letih 2019 in 2020 (1 ugotovitev);
* Poročilo o pregledu zaključnega računa Občine Tržič za leto 2020 (9 ugotovitev, 5 priporočil).

1. **Ostale aktivnosti**

NO OT je v letu 2021 poleg rednih nalog opravil tudi druge aktivnosti v okviru svojih pristojnosti in obveznosti.

Člani NO OT smo že konec leta 2020 pregledali in se seznanili v s planom dela Skupne službe notranje revizije Kranj (za leto 2021 za Občino Tržič). Poročilo smo obravnavali na 25. redni seji NO OT. Ker je Skupna služba notranje revizije Kranj samostojni (avtonomni) organ, smo poročilo obravnavali zgolj kot informacijo in pomoč pri pripravi našega plana dela v izogib podvajanju pregledov.

Eden od članov NO OT se je 27.5.2021 udeležil izobraževanja Vloga in položaj nadzornega odbora občine in nato na eni od sej naredil povzetek najbolj zanimivih tem obravnavanih na izobraževanju. Vsi ostali člani pa so prejeli tudi gradiva z izobraževanja.

NO OT je skladno z 2. odstavkom 41. člena Statuta Občine Tržič (Ur. l. RS, št. 19/13 in 74/15) seznanil Komisijo za mandatna vprašanja, volitve in imenovanja o odstopu g. Eda Polajnarja z mesta člana Nadzornega odbora Občine Tržič. Sklep je bil sprejet na 32. redni seji z dne 21. 7. 2021.

Predsednica NO OT se je udeležila nekaterih sej Občinskega Sveta Občine Tržič.

1. **Pripombe in priporočila**

NO OT je v poročilih zaključenih v letu 2019 zapisal 25 ugotovitev in izdal 12 priporočil.

NO OT je pripombe, priporočila in ugotovitve posameznih pregledov podrobno opisal v poročilih s katerimi je seznanil pregledovane pravne osebe in v končnih poročilih, ki jih je predstavil Občinskemu svetu Občine Tržič.

S spoštovanjem,

|  |  |
| --- | --- |
|  | **Andreja Potočnik, l.r.** |
|  |  |
|  | **predsednica** |
|  | **Nadzornega odbora Občine Tržič** |

PRILOGA:

* poročilo o porabi finančnih sredstev